തിരുവനന്തപുരം: മലബാര് ദേവസ്വം ക്ലര്ക്ക്: ഒ.എം.ആര് പരീക്ഷ 29ന് തിരുവനന്തപുരം: മലബാര് ദേവസ്വം ബോര്ഡിലെ ക്ലര്ക്ക് തസ്തികയിലേയ്ക്ക് നേരിട്ടുള്ള നിയമനം വഴിയും തസ്തികമാറ്റം വഴിയും നിയമനത്തിന് അപേക്ഷ സമര്പ്പിച്ചവര്ക്കായി കാറ്റഗറി നമ്ബര്: 4120 4220 എറണാകുളം, കോഴിക്കോട് മേഖലകളിലെ വിവിധ പരീക്ഷാകേന്ദ്രങ്ങളില് ആഗസ്റ്റ് 29ന് ഉച്ചയ്ക്ക് 1.30 മുതല് 3.15 വരെ ഒരു ഒ.എം.ആര് പരീക്ഷ നടത്തും. അഡ്മിഷന് ടിക്കറ്റ് വെബ്സൈറ്റില് ലഭ്യമാണ്. ഉദ്യോഗാര്ഥികള്ക്ക് അവരുടെ പ്രൊഫൈല് വഴി അഡ്മിഷന് ടിക്കറ്റ് ഡൗണ്ലോഡ് ചെയ്യാം. പരീക്ഷയില് പങ്കെടുക്കുന്ന ഭിന്നശേഷിക്കാരായ ഉദ്യോഗാര്ഥികള്ക്ക് 40 ശതമാനത്തിന് മുകളില് ഭിന്നശേഷിയുള്ളവര് സ്ക്രൈബിനെ ആവശ്യമുണ്ടെങ്കില് പരീക്ഷാതിയതിയ്ക്ക് ഏഴു ദിവസം മുന്പെങ്കിലും കേരള ദേവസ്വം റിക്രൂട്ട്മെന്റ് ബോര്ഡ് ഓഫീസില് അറിയിക്കണം. പരിക്ഷയുടെ അഡ്മിഷന് ടിക്കറ്റ്, മെഡിക്കല് ബോര്ഡ് നല്കുന്ന നിശ്ചിത മാതൃകയിലുള്ള ഡിസെബിലിറ്റി സര്ട്ടിഫിക്കറ്റിനൊപ്പം എഴുതുവാന് ബുദ്ധിമുട്ടുണ്ട് എന്ന് കാണിച്ച് ബന്ധപ്പെട്ട സ്പെഷ്യാലിറ്റിയിലെ ഡോക്ടര് നല്കുന്ന സര്ട്ടിഫിക്കറ്റ്, ഇവ സഹിതം അപേക്ഷ സമര്പ്പിക്കുന്ന ഭിന്നശേഷിക്കാര്ക്ക് മാത്രമേ സ്ക്രൈബിനെ അനുവദിക്കുകയുള്ളൂ. പരീക്ഷയില് പങ്കെടുക്കുന്നവരില് കോവിഡ് ബാധിതരോ, ക്വാറന്റീനില് കഴിയുന്നവരോ കണ്ടെയിന്മെന്റ് സോണില് നിന്നുള്ളവരോ അന്യസംസ്ഥാനത്തു നിന്നോ വിദേശത്തു നിന്നോ വന്നവരോ ഉണ്ടെങ്കില് വിവരം പരീക്ഷയ്ക്ക് രണ്ടു ദിവസം മുന്പ് ദേവസ്വം റിക്രൂട്ട്മെന്റ് ബോര്ഡ് ഓഫീസില് ഇമെയിലോ kdrbtvmgmail.com ഫോണോ വഴി അറിയിക്കണം. കോവിഡ് പോസിറ്റീവായ ഉദ്യോഗാര്ഥികള് പ്രത്യേക വാഹനത്തില് എത്തിയാലേ പരീക്ഷ എഴുതുവാന് അനുവദിക്കുകയുള്ളൂ. ഇമെയിലില് ഉള്പ്പെടുത്തേണ്ട രേഖകള്, കോവിഡ് പോസിറ്റീവ് ആയവര്ക്കുള്ള നിര്ദ്ദേശങ്ങള് ഇവ ദേവസ്വം റിക്രൂട്ട്മെന്റ് ബോര്ഡിന്റെ വെബ്സൈറ്റില് www.kdrb.kerala.gov.in ലഭ്യമാണ്.